**ICOM Magyarország utazási pályázata - 2025**

Az ICOM Magyarország támogatni kívánja azon érvényes egyéni ICOM tagsággal rendelkező (2025-re befizetett tagdíj) magyar múzeumi szakembereket, akik részt kívánnak venni az ICOM 27. általános kongresszusán Dubaiban, melynek témája: The Future of Museums in Rapidly Changing Communities.

Az ICOM Dubai 2025 konferencia fő témája a "Múzeumok jövője a gyorsan változó közösségekben", melyet három altéma egészít ki: a szellemi örökség, a digitális technológiák és az ifjúság ereje.

„A globális események átformálták a világról és a világban elfoglalt helyünkről alkotott képünket, és a folyamatos átalakulás korszakába kerültünk. Ebben a folyamatosan változó környezetben mindannyian arra törekszünk, hogy alkalmazkodjunk, újítsunk. A múzeumok is ezen az úton járnak, bár sokféleségük miatt eltérő módon. A változások miatt, a múzeumok is újra kell gondolják szerepüket és új kapcsolatokat alakítanak ki. Erre az útra hív minket az ICOM Dubai 2025; a múzeumok és a közösségek jövőjének közös megtervezésére. Itt a múzeumi szakemberek és a közösségek tagjai találkoznak, hogy megragadják a jövőnk közös alakításának lehetőségeit. Célunk, hogy együtt dolgozzunk kulturális identitásunk megőrzésén, megosztásán és elmélyülésén, megerősítve a múzeumok szerepét abban, hogy létfontosságú társadalmi pillérek és a növekedés katalizátorai legyenek.”

Bővebben: <https://icom.museum/en/general-conferences/>

**A pályázatok beadásának határideje: 2025. augusztus 8. éjfél**

A pályázatokat az ICOM Magyarország elnöksége értékeli, és hoz döntést a támogatásokról legkésőbb 2025. augusztus 15-ig.

A határozatról írásban értesítjük a pályázót, és a támogatottak nevét, a támogatás célját és összegét nyilvánosságra hozzuk.

Budapest, 2025. július 29.

 Az ICOM Magyarország elnöksége